MLDataScientist/Wikipedia-uzbek-2024-05-01 huggingface dataset:
Otaturkchilik

Otaturkchilik yoki Kemalizm (turk. Atatürkçülük) – Mustafo Kamol Otaturk tomonidan ilgari surilgan turk milliyligi mafkurasidir. Hozirga qadar ushbu mafkura Turkiya Respublikasida rasmiy maqomga ega hisoblanadi. Otaturkchilikning hozirgi tarafdorlari ushbu mafkurani rivojlanayotgan mamlakatlar uchun eng mos keladigan model deb bilishadi.

Otaturkchilik mafkurasining asosini olti oʻq (turk. Altı Ok) tashkil etadi. Ilk toʻrtta „oʻq“ 1927-yilda yaratilgan. 1931-yilda esa yana ikkita „oʻq“ qoʻshilib hozirgi koʻrinishga kelgan. 1937-yilda „olti oʻq“lar Turkiya Respublikasi Konstitutsiyasi orqali tasdiqlangan.

Olti oʻq ushbu mezonlardan tashkil topgan:
 „Respublikachilik“ (turk. Cumhuriyetçilik)
 „Millatchilik“ yoki „Milliychilik“ (turk. Milliyetçilik)
 „Xalqchilik“ (turk. Halkçılık)
 „Dunyoviylik“ (turk. Laiklik)
 „Davlatchilik“ (turk. Devletçilik)
 „Inqilobchilik“ (turk. İnkılapçılık).

Manbalar 

Turkiya
Aleksandr Shmurnov

Aleksandr Ivanovich Shmurnov (; 8-dekabr, 1966-yil; Moskva, SSSR) — Rossiyalik sport jurnalisti, radioboshlovchi, teleboshlovchi va sharhlovchi. Rossiyaning «NTV-Plyus» va Oʻzbekistonning «Uzreport TV» telekanallari sharhlovchisi. Championat.com sport internet-portali sobiq bosh muharriri.

Manbalar 

8-dekabrda tugʻilganlar
1966-yilda tugʻilganlar
Butunjahon statistika kuni

Butunjahon statistika kuni () — birinchi marotaba 2010-yilning 20-oktabrida nishonlangan kun. Ushbu kun Birlashgan Millatlar Tashkilotining Statistik komissiyasi tomonidan taʼsis etilgan.

Nishonlanishning birinchi kunida ushbu kunni dunyoning 103 davlati, shu jumladan Afrika qitʼasining 51 davlati nishonladi.

Manbalar 

Bayramlar
Birlashgan Millatlar Tashkiloti
Kassandr

Kassandr (, 355 BC—297 BC) — Makedoniyasining shoh b'oldi.

Adabiyotlar 
 Diodorus Siculus, Bibliotheca chapters xviii, xix, xx
 Green, Peter, Alexander the Great and the Hellenistic Age, Weidenfeld & Nicolson, 2007. 
 Plutarch, Parallel Lives, "Demetrius", 18, 31; "Phocion", 31
 Franca Landucci Gattinoni: Lʼarte del potere. Vita e opere di Cassandro di Macedonia. Stuttgart 2003.

Manbalar
Qadimgi yunon tili

Qadimgi yunon tili () — oʻlik hind-yevropa tili, yunon tilini otasi. 55000 qadimgi va oʻrta asr yunon qoʻlyozmalar saqlandi.

Adabiyotlar 
 Drevnegrecheskiy yazik // Ensiklopedicheskiy slovar Brokgauza i Yefrona : v 86 t. (82 t. i 4 dop.). — SPb., 1890—1907.
 Lingvisticheskiy ensiklopedicheskiy slovar: M., 1990.
 Roger D. Woodard (2008), „Greek dialects“, v: The Ancient Languages of Europe, ed. R. D. Woodard, Cambridge: Cambridge University Press, p. 51.

Manbalar 

Yunon tili
Tillar
Kichik Mehmed Said Posho

Mehmed Said Posho (‎; 1830–1914), Küçük Said Pasha yoki Şapur Çelebi, Mabeyn Başkatibi Said Bey – Usmonlilar imperiyasining davlat arbobi, 8 marta vaziri aʼzam boʻlgan.

Rus-turk urushi paytida Tulcha gubernatori boʻlgan. 1877-yilning kuzida, garchi shu paytgacha hech qachon harbiy boʻlmagan boʻlsa-da, korpus qoʻmondonligini qabul qildi. Shunga qaramay, u ruslarga zarar yetkazdi. Urushdan keyin Sulton Abdulhamidning kotibi va „islohot komissiyasi“ aʼzosi, 1879-yilda vazir-prezident boʻldi. U oʻsha paytda Angliyaning dushmani edi.

Anglofil partiyasi 1880-yilning yozida uni agʻdardi. 1882-1885 yillarda u buyuk vazir, keyin bir necha marta tashqi ishlar vaziri boʻlgan. 1895-yil iyun oyida Jevad Posho oʻrniga Sadr vazir etib tayinlandi. Oʻsha yilning oktyabr oyida uning oʻrniga Komil Posho tayinlandi va oʻzi qisqa muddatga tashqi ishlar vaziri etib tayinlandi. U buyuk vazir boʻlganida, Konstantinopol (Istanbul) koʻchalarida armanlar qirgʻini sodir boʻldi. Mehmed bu vaqtda allaqachon Angliya tarafdori edi.

1895-yil dekabrda Sulton Mehmedni yana vazir etib tayinlamoqchi boʻldi, biroq u Sultonning cheksiz hokimiyati bilan mamlakatni boshqarishning iloji yoʻqligini aytib, rad etdi. Sulton uni oʻziga maslahatchi qilib tayinladi va Yildiz saroyiga koʻchirishni buyurdi. Mehmed ingliz elchixonasi binosiga qochib ketdi. Bir necha kun oʻtgach, Sulton ingliz elchisini topshirishga majbur qildi.

Manbalar 

Usmonlilar imperiyasi Buyuk vazirlari
Xarsakli Ahmad posho

Hersekli Ahmed Pasha () (1456 /1459 – 1517-yil 21-iyul) – Usmonlilar imperiyasining yirik davlat arbobi, isteʼdodli lashkarboshi va diplomat. 19-asrning oʻrtalariga qadar faqat ikki kishi besh marta Buyuk vazir lavozimini egallagan – Xersekli Ahmad Posho va Xoja Sinan Posho. Akasi bilan kelishmovchiliklar tufayli Mehmed II huzuriga borgan va ixtiyoriy ravishda islomni qabul qilgan serb Kosaci sulolasining vakili. Mehmedning sevimlisi edi. Usmonlilarning uchta sultoni – Mehmed II Fotih, Boyazid II va Salim I Yavuzga xizmat qilgan. Mehmed II Fotih vafotidan keyin Boyazid II ning taxtga kelishida muhim rol oʻynadi. Koʻplab turk bosqinchilik yurishlarida qatnashgan: Usmonli-Mamluk urushi (1485-1491), Usmonli-Mamluk urushi (1516-1517), Turk-Fors urushi (1514-1555). Gertsegovinani Usmonli imperiyasiga qoʻshib olgan, ukasining qoʻshinlarini magʻlub etgan. Uch marta kapudan posho (bosh admiral) boʻlgan (1488, 1500—1501, 1506—1511); ikki sulton (1497-1498, 1503-1506, 1511, 1512-1514, 1515-1516) huzurida besh marta bosh vazir boʻlib xizmat qilgan: Boyazid davrida uch marta, Selim davrida ikki marta. Boyazid II ning qiziga uylangan. Uning yatagʻonlaridan birida „Davrning Rustami, qoʻshinlarning yordami, generallar ichida Iskandar, Gersek hukmdorining oʻgʻli Ahmad“ deb yozilgandi.

Biografiyasi

Kelib chiqishi va bolaligi 
Usmonli imperiyasining boʻlajak Bosh vaziri nasroniy oilasida tugʻilgan va hayotining birinchi yillarida uning ismi Stefan Gercegovic Kosaca edi. U Stefan Vuksic Kosac (1404–1466), Bosniyaning 4-voyevodasi (1435–1448), Zaxumiya va Pomeraniya 1-gersogi (1448–1449) va Avliyo Savaning (1449–1466) kenja (uchinchi) oʻgʻli edi. Uning katta akasi Vladislav Gercegovic (1427-1489), Sankt-Peterburgning soʻnggi gersogi. U Muqaddas Savaning oxirgi gersogi boʻlgan (1466-1483), singlisi Stepan Tomasning rafiqasi, Bosniya qirolichasi Yekaterina hisoblanadi (1425-1478). Stefanning (kelajakdagi Ahmadning) otasi Stefan Vuksic Kosaca 1448-yilda imperator Frederic III ning vassaliga aylandi va undan nemis gertsogi unvonini oldi. U Bolqonda bu unvonni olgan birinchi hukmdor edi, undan oldin bu yerlarning hukmdorlari „voivoda“ unvoniga ega edilar. Ushbu nomga koʻra, yer „Gersegovina“ – Gersog yerlari deb atala boshlandi.

Manbalar 

Usmonlilar imperiyasi Buyuk vazirlari
Abdul Rashid Doʻstum

Abdul Rashid Doʻstum (, ) — Afgʻoniston davlat va siyosat arbobi, marshal. 2014-yildan boshlab Afgʻoniston Vitse-Prezidenti va ilgari Ahmad Ziyo Mesut va Muhammad Mohaqiqlar bilan birgalikda Afgʻoniston Milliy Kengashi rahbarlaridan biri, shuningdek Junbish-e milliy-yi Islami-yi Afgʻoniston]] siyosiy partiyasi () rahbari. U afgʻon urushi oʻtmishida milliy armiya safida uzoq vaqt hizmat qilganligi bilan ham Afgʻoniston siyosatida muhim shaxslardan biri hisoblanadi.

Doʻstum Sovet ittifoqi qoʻshinlarining Afgʻonistondagi harbiy amaliyotlari chogʻida afgʻon armiyasiga boshchilik qilgan. Keyinchalik mustaqil ravishda Afgʻonistondagi oʻzbeklar jamoasiga rahbarlik qilgan. Shuning birga 80-yillari Mujohidlarga va 90-yillarda Tolibonga qarshi harbiy toʻqnashuvlarda faol ishtirok etgan.

Tarjimai holi
Abdul rashid Doʻstum 1954-yilda Afgʻonistonning Joʻzjon viloyatida tavvalud topgan. Uning oilasi kambagʻal boʻlgani bois oʻrta umumtaʼlim maktabini erta tark etishga majbur boʻladi va yoshligidanoq gaz va neftni qayta ishlaydigan joylarda faoliyat olib borgan. 2021-yil 6-avgustda Tolibon jangarilari marshal Doʻstumning uyini yoqib yuborishdi. Tolibon harakati Kobulni egallaganidan soʻng Doʻstum Oʻzbekistonning Surxondaryo viloyatiga kelib joylashdi.

Manbalar

Afgʻonistonlik Oʻzbeklar
Afgʻonistonlik siyosatchilar
Yashayotgan insonlar
Afgʻoniston harbiylari
20-asr afgʻon siyosatchilari
Roger Moore

Ser Roger Moore() – britaniyalik aktyor. James Bond roli orqali tanilgan

Biografiyasi 
Mur Londonning Stokvell shahrida tugʻilgan (Murning oʻzi baʼzan intervyularida bu joyni Sent-Okvell deb atagan). Oilada yagona farzand boʻlgan. Otasi Jorj Mur politsiyachi edi. Onasi Lillian „Lily“ uy bekasi edi. Battersi Grammatika maktabiga bordi, lekin Ikkinchi Jahon urushi paytida Holsworthyga evakuatsiya qilindi. Keyin u Durham universiteti qoshidagi Sent-Bede kollejida tahsil oldi, ammo uni tamomlay olmadi. 18 yoshga toʻlgach, urush tugaganidan koʻp oʻtmay, Mur Milliy armiya safiga chaqirildi. Xizmatni kapitan unvoni bilan tugatgan. Oʻz bayonotiga koʻra, uning armiyadan boʻshatilishi tashqi tomondan ofitserlik stereotipiga toʻgʻri kelmasligi va ajoyib yetakchilik qobiliyatiga ega emasligi bilan izohlangan. Mur qirollik armiyasining maxsus korpusida xizmat qilgan va Gʻarbiy Germaniyadagi kichik depo qoʻmondoni boʻlgan. Keyinchalik koʻngilochar boʻlimga oʻtkazildi va xizmatni tugatishdan oldin u RADA (Qirollik dramatik sanʼat akademiyasi)ga oʻtkazildi. Trottie True filmiga aktyor sifatida taklif qilingan.

Shaxsiy hayoti 
Xotinlari:

  (1946-1953)
  Skvayrs (1953-1968)
  (1969-1996)
 ; 2002-yildan vafotigacha)

Rojer Mur 2017-yil 23-mayda Shveytsariyada saraton kasalligidan vafot etdi.Vasiyatiga koʻra, Monakoda dafn etilgan.

Filmografiyasi

Manbalar 

Aktyorlar
Angliyalik erkak aktyorlar
Angliyalik erkak televideniye aktyorlari
The Man with the Golden Gun

The man with the golden gun (tarjimasi: Oltin toʻpponchali kishi) – Ian Fleming qalamiga mansub shu nomli asar asosida suratga olingan, Buyuk Britaniyalik afsonaviy superjosus James Bond haqidagi filmlarning toʻqqizinchisi. Bosh rolni aktyor Roger Moore ijro etgan.

Mazmuni 
007 raqami tushirilgan tilla oʻq Britaniya razvedka xizmati – MI6 shtab-kvartirasiga yuboriladi. MI6 boshligʻi M, bu oltin toʻpponchadan oltin oʻqlar bilan oʻldiradigan mashhur qotil Fransisko Scaramanganing ogohlantirishi deb qabul qiladi. M agent 007 – James Bondga taʼtilga chiqishni va xavfni oldini olish uchun panada yurishni taklif qiladi. Bond yuzini deyarli hech kim koʻrmagan Scaramanganing oʻzini qidirib topib, uni oʻldirishni rejalaydi.

Buning uchun Scaramanga uning koʻz oʻngida oʻldirgan 002 agentining ayolini qidiradi. Oltin oʻqni undan olib, Q laboratoriyasiga olib boradi. Maʼlum boʻlishicha, Makaoda yashovchi mashhur qurol ustasi yasagan. Bond uni soʻroq qiladi, lekin u ham Scaramanganing yuzini koʻrmagan va u haqida juda kam narsa biladi. Izlashda Bondga Goodnight laqabli qiz va xitoylik leytenant Hip yordam beradi.

James Scaramanga oroliga kirib boradi va kriogen reaktorlar asosida quyosh toʻpini qurganini bilib oladi. Scaramanga oʻzi uzoq vaqtdan beri orzu qilgan duelga Bondni taklif qiladi va Bond bu ekstravagant duel davomida raqibini oʻldiradi.

Bond Goodnight bilan birga uning ehtiyotsizligi tufayli choʻkayotgan Scaramanga orolidan qochadi. U yerda yaxtaga yashirincha kirgan Nick Knack ularning hayotiga suiqasd qiladi. James uni ushlab, ustunga bogʻlab qoʻyadi.

Manbalar 

Buyuk Britaniya filmlari
James Bond haqidagi filmlar
Voyangan qal’a

Voyangan qal’a — Shovot tumanidagi Manoq qishlogʻidagi Xorazm fermer xoʻjaligidagi hududida joylashgan (Sobirov, 63-64 betlar). Rejalashtirilishi jihatdan toʻgʻriburchak shaklida, yer sathidan 2–3 m balandlikka qurilgan. Uning hajmi 280x360 m. Yodgorlikning ichki tuzilishi jihatidan ikki qismga ajratilganligi yaqqol koʻzga tashlanadi. Qadimda devor bilan oʻrab olingan boʻlib, uning saqlanib qolishi turlicha 2–6 m. Ayniqsa janubiy qismda yaxshi saqlanib qolgan devor va yarim aylanali burjlar qoldigʻi koʻzga tashlanadi. Burchakda yarim aylanali burjlar mavjud. Devor avval, paxsadan, keyin, toʻrt tamoni teng xomgʻishtdan qurilgan (40x41x9-11 sm). SHarqiy tamonda yodgorlikning ikkinchi qismi joylashgan, uning hajmi 320x220 m. SHaharning gʻarbiy tamoni 10 ga tashkil etgan. Yodgorlikning gʻarbiy qismidagi devorni kesish ishlari olib borildi, natijada ikki qurilish davri aniqlangan: 1- qurilish davri devor paxsadan qurilgan, balandligi 2,94 m, yoʻlak kengligi 2,5 m, devor qalinligi 4, 5. M. 2 — qurilish davri paxsadevor ustiga xomgʻishtli kvadrat shaklda devor qurilgan (40x40x10). Milodiy V-IX asrlarda mudofaa devorining yuqori qismi, yaʼni uchinchi qurilish davrida paxsadevor qurilgan. Antik davrdagi yoʻlak paxsadevor bilan toʻldirilgan. Bu davrda paxsadevor balandligi 1 m. qalinligi esa 4 m. Mudofaa devorga tashqi va ichki tamonidan qoʻshimcha devor qurilmagan. Bunday holatni devor burjida ham kuzatish mumkin. Ilk oʻrta asrlarda yodgorlikning gʻarbiy va sharqiy qismlarida madaniy hayot davom etgan. SHahar hududi sharqiy tamon kengayib, IX-X asrlarga kelib umumiy maydoni 17 ga boʻlgan. Oʻrta asrlar maʼlumotlariga asoslanib, Ya. Gʻulomov Ardaxushmiton Ambarmanoq yonidagi Rait (Voyangon) shahri xarobalarining oʻzginasidir deb taʼkidlagan (Gʻulomov, 151-bet).

Manbalar

Havolalar 
 Gʻulomov Ya. Gʻ. Xorzmning sugʻorilish tarixi. Toshkent, 1957.
 Sobirov Q. S. Xorazmning qishloq va shaharlari mudofaa inshootlari. Toshkent, 2009.
Vikiyangiliklar

Vikiyangiliklar (viki va yangiliklar soʻzlarining birikmasi) () — erkin yangiliklar sayti. Vikipediya singari Vikiyangiliklar ham Vikimedia Jamgʻarmasining loyihasi boʻlib, koʻngillilar tomonidan tuziladi. Vikipediya asoschilaridan biri Jimmy Wales Vikipediya va Vikiyangiliklar oʻrtasidagi farqni „Vikiyangiliklarda har bir hodisa ensiklopedik maqola emas, balki yangilik shaklida yoziladi“, deya taʼriflaydi. Vikiyangiliklar oʻzining betaraf nuqtai nazar siyosasi bilan Indymedia hamda OhmyNews kabi boshqa fuqarolik jurnalistikasi saytlaridan farq qiladi. Boshqa Vikimedia loyihalaridan farqli oʻlaroq, Vikiyangiliklarda muallif yangi xabarlar va intervyular shaklidagi avval chop etilmagan materillarni qoʻsha oladi.

Havolalar 

 Vikiyangiliklar statistikasi

Manbalar 

Koʻp tilli saytlar
MediaWiki vebsaytlari
Fuqarolik junralistikasi
Yangiliklar saytlari
Vikimedia loyihalari
Sean Connery

Sean Connery () — Buyuk Britaniyalik aktyor va produser, „Oscar“, „BAFTA“, „Oltin Globus“ mukofotlari laureati. 70 dan ortiq filmlarda suratga tushgan, James Bond rolini ijro etgan.

Filmografiyasi

Manbalar 

Britaniya imperiyasi ordeni sohiblari
BAFTA mukofoti sohiblari
Angliyalik erkak aktyorlar
Angliyalik erkak televideniye aktyorlari
Shotlandiyalik aktyorlar
Baltimor universiteti

The University of Baltimore — AQShdagi yetakchi oʻquv va ilmiy markazlardan biri. 1925-yil Baltimore shahrida tashkil etilgan.

Manbalar 

AQShdagi universitetlar
Sarvar Azimov

Sarvar Olimjonovich Azimov (20-may 1923-yil, Jizzax – 1994-yil, Toshkent) Taniqli sovet va oʻzbek yozuvchisi, shuningdek davlat arbobi va diplomat. Istedodli shoir Hamid Olimjonning kenja ukasi. Rossiyalik diplomat Anvar Azimovning otasi.

Oʻzbekistonda xizmat koʻrsatgan fan arbobi (1973). Oʻzbekiston xalq yozuvchisi (1983). Filol. fanlari doktori (1968). Oʻrta Osiyo davlat universitetini tugatgan (1946). Oʻzbekiston Fanlar Akademiyasi Til va adabiyot institutida ilmiy xodim, sektor mudiri, direktor oʻrinbosari (1948 – 55). OʻzKP MK fan va madaniyat boʻlimi mudiri (1955–56). Oʻzbekiston Yozuvchilar uyushmasi boshqaruvi birinchi kotibi (1957-58, 1980-85), Oʻzbekiston SSR madaniyat vaziri (1958– 59), Oʻzbekiston SSR Ministrlar Soveti raisi oʻrinbosari va Oʻzbekiston SSR Tashqi ishlar vaziri (1959-69, 1988-91). Sobiq SSSRning Livandagi (1969–74), Pokistondagi (1974–80) favqulodda va muxtor elchisi. A. pesalar ("Qonli sa-rob", 1964; "Yulduzlar jamoli", 1966; "Zamon dramasi", 1968), qissalar ("Ka-malak", 1964; "Ikki dil – ikki olam", 1967), hikoyalar, kinossenariylar mu-allifi. U adabiy jarayon masalalariga bagʻishlangan adabiy-tanqidiy va publi-sistik maqolalar yozdi. Hamid Olimjon ijodini tadqiq etdi.As: Saylanma, 2 jildli, T., 1988.

1946-yilda Oʻrta Osiyo Davlat Universiteti (Hozirgi Oʻzbekiston milliy universiteti)ning Filologiya fakultetini tamomlagan, Filologiya fanlari doktori. 1953-yildan Kommunistik partiyasi aʼzosi. Favqulodda va muxtor elchi diplomatik martabasiga ega. 1973-yilda Oʻzbekiston SSRda xizmat koʻrsatgan fan arbobi, 1983-yilda esa Oʻzbekiston xalq yozuvchisi.
 1948 – 1955-yillarda Oʻzbekiston SSRda A.S.Pushkin nomidagi Ilmiy tadqiqot markazi direktori oʻrinbosari, sektor mudiri, ilmiy xodim.
 1955 – 1956-yillarda Oʻzbekiston Kommunistik Partiyasi markaziy qoʻmitasining Fan va Madaniyat boʻlimi mudiri.
 1956 – 1957-yillarda Oʻzbekiston Yozuvchilar Ittifoqi boshqarmasining birinchi kotibi.
 1957 – 1959-yillarda Oʻzbekiston SSR madaniyat vaziri.
 1959 – 1969-yillarda Oʻzbekiston SSR Tashqi ishlar vaziri, Vazirlar mahkamasi raisi oʻrinbosari.
 1969 – 1974-yillarda Sovet Ittifoqining Livandagi Favqulodda va Muxtor elchisi.
 1974 – 1980-yillarda Sovet Ittifoqining Pokistondagi Favqulodda va Muxtor elchisi
 1980 – 1988-yillarda Oʻzbekiston Yozuvchilar Ittifoqi boshqarmasining birinchi kotibi.
 1988 – 1991-yillarda Oʻzbekiston SSR Tashqi Ishlar vaziri.
 1990 – 1991-yillarda Oʻzbekiston Prezidenti kengashi aʼzosi, Sovet Ittifoqi Yuqori kengashining Milliy kengashida Oʻzbekiston SSRdan deputat sifatida.
 1959 -1971-yillarda va 1981-yildan Oʻzbekiston SSR Yuqori kengashi deputati.
 1961 – 1970-yillarda va 1981-yildan Oʻzbekiston Kommunistik Partiyasi markaziy qoʻmitasi aʼzosi.

Manbalar

Havolalar 
 литература
 биография

Oʻzbekiston kishilari
Oʻzbekiston yetakchilari

Oʻzbekistonda xizmat koʻrsatgan fan va texnika arboblari
Oʻzbekiston Milliy universiteti bitiruvchilari
Giza piramidalari

Giza piramidalari — Giza platosida joylashgan qadimiy yodgorliklar.

Manbalar 

Dunyoning 7 moʻjizasi
Qadimgi Misr
Amara (qoʻshiqchi)

Tuwuhadijatitesih Amaranggana (, taxallusi — Amara (), indoneziyalik xonanda va aktrisa.

Diskografiya

Filmografiya

Manbalar

Havolalar 
 Profil Amara Kapanlagi.com

Yashayotgan insonlar
Vikiinkubator

Vikiinkubator (viki va inkubator soʻzlarining birikmasi) () — Vikimedia Jamgʻarmasi loyihalarini baholash va sinab koʻrish uchun yaratilgan sayt. Vikipediya, Vikilugʻat, Vikiiqtibos, Vikimanba, Vikikitob, Vikiyangiliklar, Vikiversitet, Vikigid kabi loyihalarning turli tillardagi yangi versiyalari avval Vikiinkubatorda sinab koʻriladi. Vikiinkubatordagi loyihalar alohida viki sifatida ish boshlashi uchun maxsus qoʻmitalar tegishli qaror chiqarishi kerak boʻladi.

Havolalar 

 Meta-vikida Vikiinkubator uchun bagʻishlangan sahifa

Koʻp tilli saytlar
MediaWiki vebsaytlari
Vikimedia loyihalari
Vladimir Kozak

Vladimir Kozak (; 1993-yili 12-iyun, Toshkent) – Millati ukrain boʻlgan Oʻzbekistonlik futbolchi. Yarim himoyachi pozitsiyasida oʻynaydi.

Klubdagi faoliyati 
Vladimir Kozak professional futboldagi faoliyatini 2010-yili Paxtakor klubida, Toshkentning boshqa bir klubi Bunyodkor jamoasiga qarshi kechgan oʻyinda boshlagan. U hozir ham ushbu klub sharafini himoya qilib keladi, shu vaqtga qadar u klub tarkibida 91 ta uchrashuvda maydonga tushib, raqiblar darvozasiga 12 ta gol kiritgan. Oliy liganing 2012-yilgi mavsumida 5 ta gol urgan, shulardan ikkitasini bitta oʻyinda Buxoro klubiga qarshi kechgan uchrashuvda urgan. Kozak 2014-yili ham oliy liga bahslarida 5 ta gol urib, mamlakat chempionligini 2-marotaba qoʻlga kiritadi.

Terma jamoadagi faoliyati 
Vladimir Kozak terma jamoadagi ilk debyut uchrashuvini 2014-yilning 29-mayida  terma jamoasi bilan kechgan oʻrtoqlik ucrashuvida oʻtkazgan. U Oʻzbekistonning yoshlar va oʻsmirlar terma jamoasida ham oʻynagan. U Turkiyada boʻlib oʻtgan 2013-yilgi yoshlar jahon chempionatida qatnashgan.

Yutuqlari 
Klub
  Oʻzbekiston Superligasi chempioni: 2012, 2014, 2015, 2019, 2020
  Oʻzbekiston vitse-chempioni: 2010
  Oʻzbekiston chempionati bronza medali shohibi: 2011
  Oʻzbekiston kubogi gʻolibi: 2011, 2019, 2020
  Oʻzbekiston Superkubogi gʻolibi: 2021
  Oʻzbekiston Liga Kubogi gʻolibi: 2019

Xalqaro
 AFC U-19 Osiyo chempionati yarim finalchisi: 2012

Manbalar

Havolalar 

 

12-iyunda tugʻilganlar
1993-yilda tugʻilganlar
Yashayotgan insonlar
Toshkentlik futbolchilar
Erkak futbol yarim himoyachilari
Oʻzbekistonlik erkak futbolchilari
Paxtakor jamoasi futbolchilari
AGMK futbolchilari
Navbahor futbolchilari
Dinamo Samarqand futbolchilari
Oʻzbekiston Superligasi futbolchilari
O‘zbekiston milliy terma jamoasi futbolchilari
O‘zbekiston 20 yoshgacha bo‘lgan terma jamoasi futbolchilari
Osiyo oʻyinlari 2014 futbolchilari
Oʻzbekistonning Osiyo oʻyinlaridagi sportchilari
Ikki muqaddas masjid xodimi

Ikki muqaddas masjid xodimi () — Saudiya Arabistoni Qirolining martabasi. Dastlab Arab xalifaligi, keyinchalik Usmonlilar imperiyasi hukmdorlari ushbu martaba bilan ulugʻlangan. 1986-yilda Qirol Fahd bin Abdulaziz Ol Saud tomonidan “Zoti Oliylari” martabasi oʻrniga joriy qilingan. 
Ikki muqaddas masjid — Makkadagi Masjid al-Haram va Madinadagi Masjid al-Nabaviydir.

Manbalar 

Saudiya Arabistoni podshohlari
Serj Sargsyan

Serj Azatovich Sargsyan yoki Sarkisyan(Սերժ Ազատի Սարգսյան) — Armaniston Prezidenti (2008-2018).

Biografiya 
 1971—1979 — talabalik va oʻqituvchilik yillari.
 1972—1974 — Qurolli kuchlar xizmatida.
 1979—1988 — Stepanakert komsomol tashkiloti kotibi, yetakchisi.
 1989—1993 — harbiy xizmatda.
 1990—1993 — Armaniston Oliy Soveti deputati.
 1993—1995 — Armaniston Mudofaa vaziri.
 1995—1996 — Milliy xavfsizlik vaziri.
 1996—1999 — Ichki ishlar vaziri.
 1999—2000 — Prezident devoni boshqaruvchisi.
 1999—2007 — Prezident huzuridagi xavfsizlik kengashi kotibi.
 2000—2007 — Mudofaa vaziri.
 2007—2008 — Bosh vazir.
 2008-yil 19-fevraldan 2018-yil 17-aprelgacha — Prezident.
 2018-yil 19-apreldan 23-maygacha — Bosh vazir.

Manbalar 

Yashayotgan insonlar
Davron Hoshimov

Davron Hoshimov 1992-yili 24-noyabrda Toshkent shahrida tugʻilgan. Toshkentning Paxtakor futbol klubi hamda  milliy futbol terma jamoasi yarimhimoyachisi hisoblanadi.

Faoliyati

Klubda 
Davron Hoshimov Paxtakor futbol akademiyasi bitiruvchisi hisoblanadi. 2015-yilning mart oyiga kelib u Paxtakor tarkibida jami 68ta oʻyinda qatnashdi va raqiblar darvozasini 5 marta ishgʻol qildi. 2010-yilning oxirigacha „Paxtakor“ shogirdlari safida toʻp surgan, 2011-yil boshidan esa asosiy jamoaga jalb etila boshlagan. U 2017-yil oxirigacha „Paxtakor“da oʻynadi. 2018-yil boshida u Namanganning „Navbahor“ jamoasiga koʻchib oʻtgandi. 2019-yilgi mavsum Toshkentning „Lokomotiv“ jamoasi tarkibiga taklif etildi. Bir mavsum Temiryoʻlchilar safida toʻliq harakat qilgan Hoshimov, 2020-yilgi mavsumning 2-davrasidan yana Lochinlar safiga qaytdi. Hozirgi kunda Namanganning „Navbahor“ jamoasi sharafini himoya qilmoqda. 2024-yil yanvar oyida Namangan jamoasini tark etgan.

Terma jamoada 
2011—2012-yillarda Oʻzbekiston yoshlar va olimpiya terma jamoalarida toʻp surgan. 2013-yildan boshlab u mamlakat terma jamoasiga jalb qilina boshladi va u 2017-yilgacha oʻynadi. U milliy terma jamoadagi debyutini 2013-yilning 15-noyabrida Vyetnam terma jamoasiga qarshi oʻyinda oʻtkazdi. 2015-yilning martiga qadar u terma jamoada ikkita oʻyinda maydonga tushdi. 2015-yilning yozida terma jamoani Samvel Babayan boshqarganidan soʻng, Hoshimov terma jamoa oʻyinlariga muntazam ravishda chaqirila boshladi va koʻp hollarda terma jamoaning asosiy tarkibiga tushdi. 2017-yil yakuniga koʻra, Oʻzbekiston milliy terma jamoasi safida 16 ta oʻyin oʻtkazgan.

2019-yil 2-fevral holatiga koʻra

Yutuqlari 
  Oʻzbekiston chempioni: 2012, 2014, 2015
  Oʻzbekiston vitse-chempioni: 2010
  Oʻzbekiston chempionati bronza medali shohibi: 2011
  Oʻzbekiston kubogi gʻolibi: 2011

Manbalar

Havolalar 
 soccerway.com saytidagi profili
 footballfacts.ru saytidagi profili
 transfermarkt

Yashayotgan insonlar
Toshkentlik futbolchilar
Erkak futbol himoyachilari
Oʻzbekistonlik erkak futbolchilari
Paxtakor jamoasi futbolchilari
Lokomotiv Toshkent futbol klubi futbolchilari
Navbahor futbolchilari
Buxoro klubi futbolchilari
O‘zbekiston milliy terma jamoasi futbolchilari
O‘zbekiston 21 yoshgacha bo‘lgan terma jamoasi futbolchilari
Osiyo oʻyinlari 2014 futbolchilari
Osiyo Kubogi 2019 futbolchilari
Oʻzbekistonning Osiyo oʻyinlaridagi sportchilari
Oʻzbekiston Superligasi futbolchilari
Oʻzbekiston Pro ligasi futbolchilari